B4-0334, 0366 και 0368/96

Ψήφισμα σχετικά με την Κύπρο

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την κατάσταση στην Κύπρο,

Α. λαμβάνοντας υπόψη ότι η προσεχής διεύρυνση της Ευρωπαϊκής Ένωσης θα περιλαμβάνει την Κύπρο, σύμφωνα με τα συμπεράσματα των πρόσφατων Ευρωπαϊκών Συμβουλίων,

Β. λαμβάνοντας υπόψη ότι οι διαπραγματεύσεις προσχώρησης με την Κύπρο θα αρχίσουν έξι μήνες μετά το τέλος της Διακυβερνητικής Διάσκεψης του 1996, όπως προβλέπεται στην απόφαση της 6ης Μαρτίου 1995,

Γ. έχοντας υπόψη την πρόοδο που σημειώθηκε κατά τη διάρκεια του διαρθρωμένου διαλόγου και την πρόοδο που σημείωσε η Κύπρος όσον αφορά την προσαρμογή στο κοινοτικό κεκτημένο,

Δ. έχοντας υπόψη την ανάγκη για μια δίκαιη και βιώσιμη λύση του Κυπριακού με βάση το διεθνές δίκαιο και τις σχετικές αποφάσεις των Ηνωμένων Εθνών και σε συμφωνία με τους κοινοτικούς κανόνες,

Ε. έχοντας υπόψη τις πρόσφατες δηλώσεις του κ. Ντενκτάς, σύμφωνα με τις οποίες οι 1619 Ελληνοκύπριοι των οποίων η τύχη αγνοείται από το 1974 συνελήφθησαν και παραδόθηκαν από τον τουρκικό στρατό σε τουρκοκυπριακές παραστρατιωτικές οργανώσεις οι οποίες τους σκότωσαν[semigr ] λαμβάνοντας υπόψη ότι την ευθύνη για την τύχη τους την έχει η Τουρκία, σύμφωνα με τις Συμβάσεις του 1949 της Γενεύης και τα παραρτήματά τους, τη Συμφωνία της Χάγης του 1907 σχετικά με τους Νόμους και τα έθυμα του κατά ξηρά πολέμου και το διεθνές εθιμικό δίκαιο,

ΣΤ. έχοντας υπόψη την άρνηση του καθεστώτος κατοχής να επιτρέψει την επίσκεψη αποστολής της Υποεπιτροπής του Ευρωπαϊκού Κοινοβουλίου για τα Δικαιώματα του Ανθρώπου στον ελληνοκυπριακό θύλακα του κατεχόμενου τμήματος της Κύπρου,

Ζ. έχοντας υπόψη τη συνεχή και συστηματική καταστροφή της πολιτιστικής κληρονομιάς του κατεχόμενου τμήματος της Κύπρου,

Η. έχοντας υπόψη την απόφαση της Ιταλικής Προεδρίας να ορίσει εκπρόσωπο για το Κυπριακό, καθώς και το γεγονός ότι ο διαρθρωμένος διάλογος έχει ήδη αρχίσει και 0παρουσιάζει θετικά αποτελέσματα,

1. καταδικάζει το περιεχόμενο των πρόσφατων δηλώσεων του κ. Ντενκτάς σχετικά με το φόνο των 1619 Ελληνοκυπρίων και ζητεί από την Ευρωπαϊκή Ένωση να πράξει ό,τι είναι δυνατόν ώστε να διαλευκανθεί το θέμα της τύχης των αγνοουμένων[semigr ]

2. ζητεί όμως η Τουρκία να συνεργασθεί με ειλικρίνεια και καλή πίστη στην εξακρίβωση της τύχης όλων των αγνοουμένων παρέχοντας τις αναγκαίες πληροφορίες για καθέναν από αυτούς στην Επιτροπή των Ηνωμένων Εθνών για τους Αγνοούμενους[semigr ]

3. καταδικάζει την άρνηση του καθεστώτος κατοχής να επιτρέψει σε αντιπροσωπεία του Ευρωπαϊκού Κοινοβουλίου να επισκεφθεί τον ελληνοκυπριακό θύλακα, γεγονός που συνιστά προσβολή έναντι του ίδιου του Κοινοβουλίου[semigr ]

4. ζητεί από την Τουρκία να λάβει όλα τα αναγκαία μέτρα ούτως ώστε η αντιπροσωπεία του Ευρωπαϊκού Κοινοβουλίου να μπορέσει να επισκεφθεί το θύλακα προκειμένου να εξετάσει τις συνθήκες διαβίωσης και να υποβάλει σχετική έκθεση που θα εξετασθεί πρώτα από την Υποεπιτροπή του Ευρωπαϊκού Κοινοβουλίου για τα Δικαιώματα του Ανθρώπου[semigr ]

5. ζητεί από την τουρκική πλευρά να σταματήσει την καταστροφή της πολιτιστικής κληρονομιάς του κατεχόμενου τμήματος της Κύπρου και να επιτρέψει στην Αρχαιολογική Υπηρεσία της Κύπρου, καθώς και σε αλλοδαπές αρχαιολογικές ομάδες, να επισκεφθούν τους αρχαιολογικούς χώρους και τις εκκλησίες στο κατεχόμενο τμήμα της Κύπρου[semigr ]

6. χαιρετίζει την πρωτοβουλία της Ιταλικής Προεδρίας να ορίσει εκπρόσωπο για το Κυπριακό και ζητεί από το Συμβούλιο να ενισχύσει αυτή την πρωτοβουλία μέσω κοινών μέτρων και κοινής δράσης με στόχο την επίλυση του Κυπριακού, σύμφωνα με την παράγραφο 19 του ψηφίσματος του Ευρωπαϊκού Κοινοβουλίου της 12ης Ιουλίου 1995 σχετικά με την αίτηση προσχώρησης της Κύπρου στην Ευρωπαϊκή Ένωση ((ΕΕ C 249 της 25.09.1995, σελ. 74))[semigr ] ζητεί ωστόσο αυτός ο ρόλος να καθορισθεί σαφώς και να καταστεί σαφές εάν ο εκπρόσωπος θα διατυπώσει προτάσεις και/ή συστάσεις, το περιεχόμενο των οποίων πρέπει οπωσδήποτε να κοινοποιηθεί στο Ευρωπαϊκό Κοινοβούλιο[semigr ]

7. χαιρετίζει την πρόταση της κυπριακής κυβέρνησης για την αποστρατικοποίηση της Κύπρου και ζητεί από την Τουρκία να αποσύρει τις δυνάμεις κατοχής από το νησί και να συμμορφωθεί με τις αποφάσεις των Ηνωμένων Εθνών για την Κύπρο[semigr ]

8. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις και τα κοινοβούλια της Κύπρου και της Τουρκίας καθώς και στο Γενικό Γραμματέα των Ηνωμένων Εθνών.